Изјава за прифаќање на условите на Фондот

|  |
| --- |
| **Напомена:** Kако Натпреварувач се јавува едно правно лице. Изјавата се пополнува од страна на овластен застапник на Натпреварувачот. |

**ИЗЈАВА НА НАТПРЕВАРУВАЧОТ**

Во име на ***[назив и седиште на Натпреварувачот правното лице ]*** (во понатамошниот текст „Натпреварувач“) и во својство на овластено лице на Натпреварувачот, со оваа изјава:

Ја потврдувам намерата на Натпреварувачот да се пријави на јавниот повик за доделување средства преку предизвикот „**Стартап херои“**, објавен од страна на Фондот за иновации и технолошки развој (во понатамошниот текст „Фондот“), како и намерата да ги спроведе(дат) сите активности наведени во проектната апликацијата и буџетот на проектот.

1. Исполнување на услови за подобност

Потврдувам дека Натпреварувачот ги исполнува/ат условите за подобност наведени во **Правилата за доделување на финансиски средства преку организирање на предизвици за вложување во реализација и пласман на пазарно ориентирани иновации на новоосновани трговски друштва од 22.02.2021** година, како и условите во **текстот на јавниот повик за предизвикот „ Стартап херои “**. Потврдувам дека Натпреварувачот ги исполнува/ат условите за обезбедување на сите документи потребни пред потпишување на договор за доделување средства наведени во Правилата споменати погоре.

Потврдувам дека на барање на Фондот ќе ги доставам сите други документи и потврди кои се неопходни за докажување на исполнетост на условите за подобност.

Потврдувам дека против Натпреварувачот не се води стечајна постапка, ниту постапка на ликвидација во времето на потпишување на оваа Изјава.

Потврдувам дека против Натпреварувачот не е изречена споредна казна забрана за учество во постапки за јавен повик, доделување договори за јавна набавка и договори за јавно-приватно партнерство;

Потврдувам дека против Натпреварувачот не му е изречена споредна казна привремена или трајна забрана за вршење одредена дејност;

Потврдувам дека против Натпреварувачот не му е изречена прекршочна санкција забрана за вршење професија, дејност или должност, односно привремена забрана за вршењето одредена дејност;

Доколку е применливо, потврдувам дека Натпреварувачот не е поврзано лице со друго трговско друштво или со друго претпријатие каде што приходите на претпријатијата надминуваат 500.000 (петсотини илјади) евра во една од претходните две години.

Потврдувам дека Натпреварувачот ги има платено сите обврски по основ на даноци, придонеси и други јавни давачки во согласност со законските прописи.

Потврдувам дека производот/ите **не** **е**/**се** комерцијално достапен/ни за продажба во ланците на маркети од земјата и странство.

Потврдувам дека ги исполнувам комерцијалните и правни услови за влез во продажното портфолио на ланецот маркети.

2. Вистинитост и доверливост на податоците

Потврдувам дека сите информации во предлог проектот се целосни и вистинити.

Согласен/а сум основните податоци за Натпреварувачот, називот на Натпреварувачот, име на проектот, контакт, ЕМБС на Натпреварувачот, основниот опис на проектот, побаран износ од Фондот, како и износ на буџетот да бидат јавно достапни.

Согласен/а сум информациите од предлог проектот да можат да бидат внесени во евиденцијата на податоци на Фондот, да се користат за анализи и за известување од страна на Фондот (со исклучок на доверливите информации поврзани со интелектуалната сопственост и со технички детали околу технологијата).

Согласен/а сум, во случај на одобрување на предлог проектот и на добивање средства од Фондот, информациите од предлог проектот да бидат искористени за промовирање на работењето на Фондот (со исклучок на доверливите информации поврзани со интелектуалната сопственост и со техничките детали околу технологијата).

3. Пристап кон дополнителни информации

Потврдувам дека Натпреварувачот ќе ги достави сите дополнителни информаци и документи до Фондот потребни за процесот на оценување и на вршење надзор, на барање на Фондот.

Потврдувам дека Натпреварувачот навремено ќе го известува Фондот за која било промена што ќе настане, а е од значење за процесот на анализа и на оценување на предлог проектот или на следење на одобрениот проект, како и дека, во случај такво известување да не е доставено целосно и навремено до Фондот, Натпреварувачот ќе ја сноси одговорноста за каква било штета или трошоци што ќе настанат од тоа.

Потврдувам дека Натпреварувачот ќе се придржува до соодветните процедури и принципи за работа што ќе му овозможат на Фондот да врши надзор и процена на напредокот на проектот и остварување на проектните резултати.

Потврдувам дека Натпреварувачот ќе му дозволи на Фондот и/или на лица овластени од страна на Фондот да извршат увид и ревизија на сите документи што се дел од предлог проектот и од проектната апликација доколку е одобрен предлог проектот.

4. Комисија за оценување и избор

Потврдувам дека сме запознаени со фактот дека Натпреварувачот не може и нема право да ги оспори евалуацијата и одлуките на Комисијата за оценување и избор. Исто така, потврдувам дека сме запознаени со фактот дека Фондот нема влијание врз резултатите од процесот на одлучување на Комисијата за оценување и избор и дека поради тоа не може да биде одговорен за исходот од процесот на одлучување или за содржината на одлуката.

5. Финансирање

Во случај предлог проектот да е одобрен за финансирање, потврдувам дека Натпреварувачот ќе потпише Договор за доделување на средства во предвидениот рок.

Во случај предлог проектот да е одобрен за финансирање, потврдувам дека Натпреварувачот ќе го спроведе проектот во согласност со условите што се бараат од страна на Фондот доследно и ефикасно и во согласност со добрите технолошки, економски, финансиски, еколошки и социјални стандарди и практики, прифатливи за Фондот.

Во случај на одобрување на предлог проектот, потврдувам дека Натпреварувачот ќе ги користи одобрените финансиски средства во согласност со буџетот на проектот одобрен од страна на Фондот и дека ќе одржува систем на финансиско известување во согласност со меѓународните сметководствени стандарди.

Во случај на одобрување на предлог проектот, потврдувам дека Натпреварувачот, на барање на Фондот, ќе овозможи лица назначени од Фондот да извршат увид во спроведувањето на проектот, неговите активности и остварени резултати и ќе овозможи независен ревизор назначен од Фондот да изврши ревизија на проектната документација и на финансиското работење во согласност со меѓународните сметководствени стандарди.

6. Интелектуална сопственост

Потврдувам дека, во случај одржливоста и спроведувањето на проектот за кој аплицирам за добивање на средства од Фондот да зависи од веќе постоечки права на интелектуална сопственост, обврзан/а сум да доставам доказ (договор за лиценцирање и други договори, in-kind договори за придонес, опции или обврски и сл.) до Фондот со кој се потврдува дека Натпреварувачот има право на сопственост на користење, на располагање, на пристап или право на комерцијализација на технологијата која е во процес на развивање и на готовиот производ или услуга.

Потврдувам дека која било нова интелектуална сопственост и „know-how“ што ќе настанат за време на спроведување на проектот или како резултат на проектот, ќе му припаѓаат на Натпреварувачот (со исклучок на случаеви на склучен договор за соработка со високообразовна односно научноистражувачка установа) и дека тој, ќе ги превземе сите неопходни активности за заштита и за комерцијализација на интелектуалната сопственост што ќе произлезе од спроведувањето на проектот.

Потврдувам дека интелектуалната сопственост што е предмет на предлог проектот свесно и намерно не ги повредува правата на интелектуална сопственост на кое било трето лице.

Фондот нема да биде одговорен во случај на каков било спор поврзан со правата на интелектуална сопственост. Разбирам дека Натпреварувачот е обврзан да ги регулира правата на интелектуалната сопственост меѓу себе и со трети лица пред поднесување на предлог проектот и за времетраење на проектот.

7. Набавки

Во случај предлог проектот да е одобрен, потврдувам дека Натпреварувачот ќе ги спроведува набавките на добра и консултантски услуги онака како што е дефинирано во предлог проектот и во согласност со горенаведените Правила на Фондот, со што ќе се обезбеди средствата да се искористат исклучиво за набавка на оние добра и услуги што се неопходни за реализација на проектот, а тие ќе бидат набавени на најекономичниот, најефикасниот и најтранспарентен начин.

Согласен/а сум, договорите меѓу Натпреварувачот и добавувачите да содржат стандардна клаузула за ревизија.

. Животна средина

Потврдувам дека Натпреварувачот ќе се придржува до сите важечки законски прописи за заштита на животната средина на Република Северна Македонија. Натпреварувачот ќе ја надомести која било штета и ќе го заштити Фондот во случај Фондот да претрпи било каква загуба поради прекршување на законските прописи за заштита на животната средина.

10. Корупција и измамничко однесување

Потврдувам дека Натпреварувачот ќе работи во согласност со Законот за спречување на корупцијата и судирот на интереси и другите важечки законски прописи во Република Северна Македонија, за време на аплицирањето, на оценувањето и на спроведувањето на проектот.

11. Изјава за прифаќање на одредбите од **Правилата за доделување на финансиски средства преку организирање на предизвици за вложување во реализација и пласман на пазарно ориентирани иновации на новоосновани трговски друштва од 22.02.2021**  година и **текстот на јавниот повик за предизвикот „Стартап херои “.**

Ја потпишувам оваа изјава и потврдувам, под целосна материјална и кривична одговорност, дека Натпреварувачот е потполно свесен и согласен со содржината на **Правилата за доделување на финансиски средства преку организирање на предизвици за вложување во реализација и пласман на пазарно ориентирани иновации на новоосновани трговски друштва од 22.02.2021**  година и **текстот на јавниот повик за предизвикот „Стартап херои“** под кој аплицира, дека ги разбира сите одредби, вклучително и Законот за спречување на корупцијата и судирот на интереси дека е целосно, без исклучок, обврзан да ги почитува и дека се согласува со нивната примена.

(место и датум)

Изјава издадена од: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Име и презиме, потпис на овластено лице и печат)*